Բիբլոս Բանկ Արմենիա ՓԲԸ-ն հայաստանյան բանկ է, որը տրամադրում է միջազգային ստանդարտներին համապատասխան կորպորատիվ և մանրածախ բանկային ծառայություններ Երևանում գործող չորս մասնաճյուղում։ Բիբլոս Բանկ Արմենիան Բիբլոս Բանկ Ս.Ա.Լ.-ի դուստր ընկերությունն է։ Հայաստանում գործող 18 բանկերից մեկն է, որի գործունեությունը կարգավորվում է Կենտրոնական բանկի կողմից։

Պատմություն
-----------

Բիբլոս Բանկ Արմենիան հիմնվել է 2007թ. դեկտեմբերին Բիբլոս Բանկի կողմից Հայաստանում գործող ԻԹԲ Միջազգային Առևտրային Բանկի բաժնետոմսերի 100% ձեռքբերման արդյունքում։

Բիբլոս Բանկ Արմենիան սկսել է գործունեությունն իր առաջին մասնաճյուղով 2008 թվականի սկզբին, այնուհետև՝ բացել ևս երեք մասնաճյուղ 2012, 2020 և 2021 թվականներին։

2008թ.-ին Վերակառուցման և Զարգացման Եվրոպական Բանկը (ՎԶԵԲ) և ՕՊԵԿ-ի Միջազգային Զարգացման Հիմնադրամը (ՕՄԶՀ) ձեռք են բերել համապատասխանաբար 25% և 10% մասնակցություն Բիբլոս Բանկ Արմենիայի կանոնադրական հիմնադրամում։

Մինչեւ 2016 թվականի ավարտը Բիբլոս Բանկ Ս.Ա.Լ.-ը ձեռք էր բերել ՎԶԵԲ-ի և ՕՊԵԿ-ի բոլոր բաժնետոմսերը Բիբլոս Բանկ Արմենիայի կանոնադրական կապիտալում (ընդհանուր առմամբ 262,491 բաժնետոմս)։

2022 թվականին Բիբլոս Բանկ Արմենիան Mastercard-ի կողմից արժանացել է Premium Card Portfolio Launch մրցանակին՝ պրեմիում դասի World Elite™ Mastercard®-ը ներկայացնելու համար:

#### Գործունեություն

Բանկի հիմնական գործունեությունն է ավանդների ներգրավումը, հաճախորդների հաշիվների սպասարկումը, կորպորատիվ և մանրածախ վարկերի տրամադրումը, վճարահաշվարկային գործառնությունների, ինչպես նաև արժեթղթերով և արտարժույթով գործարքների իրականացումը։

Կանոնադրական հիմնադրամ
----------------------

Բանկի կանոնադրական հիմնադրամը կազմում է 26,249,100,000 (քսանվեց միլիարդ երկու հարյուր քառասունինը միլիոն հարյուր հազար) ՀՀ դրամ։

Բանկի կանոնադրական հիմնադրամը բաղկացած է 262,491 (երկու հարյուր վաթսուներկու հազար չորս հարյուր իննսունմեկ) հատ հասարակ անվանական բաժնետոմսից, 100,000 (հարյուր հազար) ՀՀ դրամ անվանական արժեքով։

Բանկի կառավարման մարմիններն են․

* Բանկի բաժնետերերի ընդհանուր ժողովը,
* Բանկի խորհուրդը,
* Բանկի տնօրինությունը,
* Բանկի գլխավոր գործադիր տնօրենը։

Բանկի խորհուրդ և ղեկավարություն
-------------------------------

* Ալան Վաննա, Խորհրդի նախագահ
* Դոկտոր Ֆրանսուա Բասսիլ Սեման, Խորհրդի անդամ
* Մարվան Մոհարրամ, Խորհրդի անդամ
* Սելիմ Ստեֆան, Խորհրդի անդամ
* Միշել Սարուֆիմ, Խորհրդի անդամ
* Վասկեն Յակուբյան, Խորհրդի անդամ
* Հայկ Ստեփանյան, Գլխավոր գործադիր տնօրեն
* Արա Խաչատրյան, Իրավաբանական բաժնի ղեկավար
* Վիկտորյա Քոչարյան, Ռիսկերի Կառավարման վարչության ղեկավար
* Անի Սարգսյան, Ֆինանսների և վարչարարության գլխավոր վարչության ղեկավար, գլխավոր հաշվապահ
* Վահան Կաջայան, Առևտրային գործառնությունների վարչության ղեկավար
* Աստղիկ Բարսեղյան, Ներքին աուդիտի բաժնի ղեկավար

Տես նաև
-------

Հայաստանի տնտեսություն

Հայաստանի բանկային համակարգ

Հայկական դրամ

Ծանոթագրություններ
------------------

1. ↑   ԲԱՆԿԵՐ
2. ↑   «Բիբլոս Բանկ Արմենիա» ՓԲԸ-ն ՆԱՍԴԱՔ ՕԷՄԷՔՍ Արմենիայի անդամ է դարձել
3. ↑   «Բիբլոս Բանկ Արմենիա». Նոր մասնաճյուղ Կոմիտասում
4. ↑   «Բիբլոս Բանկ Արմենիան» բացել է երևանյան իր երկրորդ մասնաճյուղը
5. ↑   «Բիբլոս Բանկ Արմենիա»-ն ընդլայնում է մասնաճյուղային ցանցը
6. ↑   Անհատական մոտեցում՝ ամեն հաճախորդին. «Բիբլոս Բանկ Արմենիա»-ն նոր մասնաճյուղ է բացել
7. ↑   Byblos Bank Armenia committed to improve the quality of its services
8. ↑   BYBLOS BANK S.A.L. ANNUAL REPORT 2016
9. ↑   Premium Card Portfolio Launch 2022 մրցանակ՝ Mastercard-ից
10. ↑   ՖԻՆ ՀԱՇՎԵՏՎՈՒԹՅՈՒՆՆԵՐ
11. ↑   ԻՐԱՎԱԿԱՆ ԱԿՏԵՐ
12. ↑   ԲԱՆԿԻ ԽՈՐՀՈՒՐԴ ԵՎ ՂԵԿԱՎԱՐՈՒԹՅՈՒՆ